15.03.2018
Uudised
Rahvusvaheline õigusturuosaliste hindaja Chambers & Partners Europe 2018 tunnustab NJORD Advokaadibüroo partnereid Anne Veerpalu, Katrin Sarapit ja Triinu Hiobit
Anne Veerpalu tõstetakse esile eriliselt just suurepäraste töösaavutuste eest idufirmade maastikul. Ta nõustab tihti tehnoloogiavaldkonna ettevõtteid erinevates erakapitali ja ärivaldkonda puudutavates küsimustes. Hinnatakse tema “teadmisi ja keeruliste teemade edastamise oskust“. Hiljuti oli ta abiks Starmanile mitmetes igapäevastes ja ärivaldkonna küsimustes.
Väljaandes on eraldi välja toodud NJORDi äriõiguse valdkond, mida juhib Anne Veerpalu – kogenud idufirmade nõustaja, eriti IT-sektoris. Anne nõustab kliente korporatiiv- ning äriõiguse valdkonnas, sealhulgas restruktureerimise ja turule sisenemise teemadel, toetab tehingute läbiviimisel. NJORD on populaarne valik põhjamaiste äriühingute hulgas. Meeskonda kirjeldatakse sõnadega “kiire, sihipärane, praktiline, leidlik ja paindlik”. Üks klient tõi välja, et “advokaadid vastavad kiirelt ning annavad selgeid ning otsekoheseid vastuseid“.
Chambers & Partners märgib Katrin Sarapi ära seoses töötajate ja tööandjate nõustamisega töölepingu ülesütlemiste kaasustes. Samuti tuuakse eraldi välja tema töö inspektsioonidega seonduvates kaasustes. Kliendid kiidavad teda “suurepäraste teadmiste ja asjatundlikkuse” eest ning lisavad, et “tema lähenemine on proaktiivne”. “Tal on laialdased teadmised tööõiguse valdkonnas,“ kiidavad kliendid, lisades: “temaga on lihtne asju arutada, saan oma probleemi kirjeldada ning ta mõistab mind poolelt sõnalt.“
Triinu Hiobit kiidetakse väljaandes tema oskuslikkuse eest tööõiguse valdkonna kaasuste lahendamisel. Ta on edukalt esindanud TTÜ Eesti Mereakadeemiat töölepingu lõpetamise ja väidetava ebavõrdse kohtlemisega seonduvas vaidluses. Triinu nõustab kliente ka tööõiguse auditites.
NJORDi tööõiguse valdkonna kohta, mida juhib Katrin Sarap, märgitakse järgmist: "Nad mõistavad, mida minu ettevõte vajab ning neil on tulemusele orienteeritud lähenemine." Korduvalt toovad kliendid välja selle, et meeskonnaga saab hõlpsasti ühendust.